# Viewster

Viewster és una empresa amb seu a Zúric, Suïssa que dona un servei de vídeo a la carta. Inicialment es deia DIVA AG, però el 2011 es posà el nom del seu servei principal. Fou fundada el 2007.
El seu servei funciona mitjançant navegadors web, aplicacions de mòbil i aplicacions de Smart TV. La font d'ingressos principal prové dels anuncis.
Els continguts són molt variats: canals de continguts selectes, pel·lícules, sèries de televisió i emissions de programes televisius.

## Història

El 2011 tenia oficines a San José (Califòrnia), Berlín i Londres. Eixe any aconseguí associar-se amb Samsung, posant el seu catàleg de vídeo a la carta als aparells de Smart TV de Samsung.
El 2012 llançaren una aplicació mòbil per a Android i iOS.
El 2013 s'associà amb Red Bull, KinoNation, Renderyard i Moviehouse Entertainment, augmentant el seu catàleg.
Gestionava un festival, el Festival de Pel·lícules En Línia de Viewster, el qual va tindre almenys dos edicions. En aquest festival de cinema es donaven premis a persones de l'àmbit del cinema independent.
El 2015 obrí una oficina a Los Angeles. El mateix any s'associà amb AerServ per a millorar en el negoci dels mòbils.
El 2015 el 16% dels telefilms del catàleg de Viewster eren europees, sent el servei de vídeo en línia amb la proporció més xicoteta.
Des del 2015 va mantindre un servei d'enviament de paquets per correus (Omakase Suscription Box) fins al 2016 per fracàs comercial. El servei es realitzava als Estats Units, Canadà i el Regne Unit.

## Privacitat

Un estudi del 2015 trobà que Viewster enviava les dades d'autenticació sense cap encriptació.
Un estudi publicat el 2016 sobre el respecte a la privacitat per part de serveis de vídeo en línia trobà que malgrat que el seu document que estableix la seua política de privacitat afirma recopilar solament les dades de l'usuari del nom, correu electrònic, interessos, conducta i adreça IP, recopilava les dades de geolocalització GPS quan l'aparell de l'usuari és Android. També trobà que Viewster dona les dades a cinc xarxes d'anuncis publicitaris, sent l'aplicació per a Android de l'estudi que més cedeix dades. En el cas d'ús de l'aplicació per a iOS, Viewster cedeix a catorze xarxes d'anuncis publicitaris.

## Referències

* 1 2 «DIVA AG adopts successful Viewster brand across all operations». FierceIPTV, 29-03-2011 [Consulta: 8 desembre 2017].
* 1 2 Newton, Thomas «Viewster now streaming independent movies online for free». recombu, 14-03-2013 [Consulta: 8 desembre 2017]. Arxivat 9 de desembre 2017 a Wayback Machine.
* ↑ «Viewster makes an impact with fight fans». Home cinema choice [Consulta: 8 desembre 2017].
* ↑ «Viewster launches Branded Channels». Advanced Television, 2015 [Consulta: 8 desembre 2017].
* 1 2 Weinstein, Shelli «Viewster Announces Global Winners of Online Film Festival». Variety, 07-07-2014 [Consulta: 8 desembre 2017].
* ↑ «Viewster adds 750 hours of content». Advanced Television, 2013 [Consulta: 8 desembre 2017].
* ↑ Rick, Christophor. «Viewster Brings Streaming Video Catalog To Samsung Devices Worldwide». tubular insights. [Consulta: 8 desembre 2017].
* ↑ Wouk, Kristofer «VOD service Viewster gets new look, Android app». Android Authority, 2012 [Consulta: 8 desembre 2017]. Arxivat 8 de desembre 2017 a Wayback Machine.
* ↑ Macleod, Ishbel «Red Bull Media House video content to be made available through Viewster». The Drum, 2013 [Consulta: 8 desembre 2017].
* ↑ Macleod, Ishbel «Viewster announces partnerships with KinoNation, Renderyard and Moviehouse Entertainment». The Drum, 2013 [Consulta: 8 desembre 2017].
* ↑ «Viewster Streaming Service Opens Office in Los Angeles». Anime News Network, 2015 [Consulta: 8 desembre 2017].
* ↑ Pillay, Nesh «Viewster and AerServ partner to boost mobile business». The Drum, 2015 [Consulta: 8 desembre 2017].
* ↑ Grece, Christian et al. The development of the European market for on-demand audiovisual services. European Audiovisual Observatory, 2015.
* ↑ «Viewster to Launch Subscription Box / Digital Service». ICv2, 17-08-2015 [Consulta: 8 desembre 2017].
* ↑ «Viewster Closes Omakase Subscription Box Service». Anime News Network, 2016 [Consulta: 8 desembre 2017].
* ↑ Niemietz, Marcus, et al.. «Not so Smart: On Smart TV Apps». A: Niemietz, Marcus, eSecure Internet of Things (SIoT), 2015 International Workshop on, p. 4. ISBN 978-1-4673-7769-0.
* ↑ Guza, 2016.
* ↑ Guza, 2016, p. 20-21.
* ↑ Guza, 2016, p. 22, 29.
* ↑ Guza, 2016, p. 29.
* ↑ Guza, 2016, p. 31.

## Bibliografia

* Guza, Matthew Thomas. Transitioning the Traditional Business Model for Television: Personal Data Sharing by Streaming Video Mobile Apps (Tesi), 2016.